b'\n_START_ARTICLE_\nMeat Loaf\n_START_SECTION_\nMladost\n_START_PARAGRAPH_\nMeat Loaf se je rodil kot Marvin Lee Aday policistu Orvisu Wesleyu Adayu in njegovi \xc5\xbeeni, u\xc4\x8diteljici Wilmi Artie. Mladi Marvin je imel te\xc5\xbeko otro\xc5\xa1tvo. Njegov o\xc4\x8de je bil alkoholik, z materjo pa sta ga ve\xc4\x8dkrat iskala po barih v Dallasu. Zaradi tega je bil ve\xc4\x8dkrat v oskrbi svoje babice. Iz tega obdobja je nastalo tudi veliko zgodb o tem, kako je dobil svoj vzdevek "Meat Loaf" (mesna \xc5\xa1truca)._NEWLINE_Ti problemati\xc4\x8dni trenutki v njegovem otro\xc5\xa1tvu, so malo zavirali njegove ambicije. Po kon\xc4\x8dani srednji \xc5\xa1oli se je na koncu vpisal na North Texas State University (ki se zdaj imenuje University of North Texas)._NEWLINE_V tem \xc4\x8dasu se je med drugim tudi namenoma zredil za 60-68 funtov (27.2-30.8 kilogramov), zato, da bi padel na fizi\xc4\x8dnem testu pri vpoklicu v vojsko. Kljub temu prizadevanju, so ga pri testiranjih ozna\xc4\x8dili za fizi\xc4\x8dno zmogljivega in mu \xc4\x8dez dva tedna ponovno poslali obvestilo o vpoklicu. Le-tega je nato preprosto ignoriral in se leta 1967 preselil v Los Angeles. Tam si je na\xc5\xa1el delo varnostnika in za\xc4\x8del s svojo prvo glasbeno skupino "Meat Loaf Soul"_NEWLINE_Po ve\xc4\x8d spremembah \xc4\x8dlanov in imena, se je naposled skupina raz\xc5\xa1la. Ve\xc4\x8dji uspeh pa se je zgodil v gledali\xc5\xa1\xc4\x8du, kjer je Meat Loaf zaigral v enemu od dejanj muzikala "Lasje". Njegovo sodelovanje s produkcijo ga je s\xc4\x8dasoma pripeljala do Broadwaya in si prislu\xc5\xbeil tudi prepoznavo._NEWLINE_Tam je bil Meat Loaf preko avdicije uspe\xc5\xa1no sprejet za vlogo "Eddieja" v produkcijski fazi Rocky Horror Picture Showa. Leta 1975 je Meat Loaf sledil tej oddaji do prikaza na velikem zaslonu, kjer so skupaj z njim nastopali tudi Susan Sarandon, Tim Curry in Barry Bostwick. Na veliko presene\xc4\x8denje gledalcev, je film po\xc5\xbeel velik uspeh. Bruto zaslu\xc5\xbeek prodaje vstopnic je presegal 112 milijonov dolarjev v naslednjih trideset in ve\xc4\x8d letih.\n_START_SECTION_\nKomercialni uspeh in padec\n_START_PARAGRAPH_\nPribli\xc5\xbeno v \xc4\x8dasu snemanja Rocky Horror Picture Showa se je vrnil v studio in za\xc4\x8del snemati rock opero "Bat Out of Hell" (kot album iz\xc5\xa1la leta 1977), ki je kasneje postala mejnik v njegovi glasbeni karieri. Produkcijo je vodil sloviti rocker Todd Rundgren, sodeloval pa je tudi tekstopisec Jim Steinman, ki je napisal vse pesmi v albumu. Meat Loaf je ustvaril album, na kateri sta pome\xc5\xa1ana bole\xc4\x8dina (pesem "Two Out of Three Ain\'t Bad") in najstni\xc5\xa1ka spolnost (pesem "Paradise by the Dashboard Light")._NEWLINE_Album se je od takrat prodal v ve\xc4\x8d kot 34 milijonih izvodih po vsem svetu in je Meat Loafu prinesel multi-platinasti status._NEWLINE_Toda z uspehom je pri\xc5\xa1lo tudi do sporov. Nastal je razkol med Meat Loafom in Steinmanom, saj je slednji izrazil svoje nezadovoljstvo nad Meat Loafovim pomanjkanjem sredstev za uspeh albuma. Potem pa si je Meat Loaf med nastopom v Ottawi \xc5\xa1e zlomil nogo, zaradi \xc4\x8desar je nekaj naslednjih nastopov izvajal iz invalidskega vozi\xc4\x8dka. Steinman je nato \xc5\xa1el svojo pot leta 1981 ustvaril svoj album "Bad for Good"._NEWLINE_Ti dogodki so Meat Loafa pahnili v razvado drog. Njegov drugi album "Dead Ringer" (1981) je razo\xc4\x8daral, le-to pa je \xc5\xa1e pove\xc4\x8dalo njegove te\xc5\xbeave. Soo\xc4\x8danje to\xc5\xbeb, vklju\xc4\x8dno z eno s strani Steinmana in slabo upravljanje denarja sta Meat Loafa leta 1983 pripeljala do bankrota.\n_START_SECTION_\nPovratek\n_START_PARAGRAPH_\nNaslednjih nekaj let je Meat Loaf \xc5\xa1e naprej ustvarjal glasbo. Med tem \xc4\x8dasom sta nastala albuma "Bad Attitude" (1985) in "Blind Before I Stop" (1986), ki sta prinesla me\xc5\xa1ane ocene. A kljub temu je delavni Meat Loaf nadaljeval s turnejami._NEWLINE_Leta 1993 je Meat Loaf obrnil stvari okoli z albumom "Bat Out of Hell II", "po\xc5\xa1astnim" hitom, ki je bil plod obnovljenega partnerstva z Jimom Steinmanom. Zasidran s priljubljenim singlom "I\'d Do Anything for Love (But I Won\'t Do That)", se je album prodal v ve\xc4\x8d kot 15 milijonih izvodih. Omenjeni singel je promoviral tudi s sodelovanjem s pevko Patti Russo._NEWLINE_Zatem je sledilo \xc5\xa1e ve\xc4\x8d turnej in ve\xc4\x8d albumov, vklju\xc4\x8dno z "Bat Out of Hell III" (2006). Poleg tega, pa je Meat Loaf ponovno pokazal svoje talente kot igralec, z nastopi v filmih, kot sta Waynov svet (1992) in Klub golih pesti (1999)._NEWLINE_Leta 2001 si je svoje rojstno ime "Marvin" spremenil v "Michael"._NEWLINE_Leta 2003 je Meat Loaf utrpel zdravstveni pretres, ko se je zgrudil na odru v Londonu. Zdravniki so mu kasneje diagnosticirali Wolff-Parkinson-Whiteov sindrom, ki povzro\xc4\x8da nepravilen sr\xc4\x8dni utrip._NEWLINE_Meat Loaf je popolno okreval. Leta 2010 je posnel svoj 11. studijski album, "Hang Cool Teddy Bear" in nato v letu 2011 \xc5\xa1e "Hell in a Handbasket". Zadnji album je izdal leta 2016, z naslovom "Braver Than We Are".'